# Az elnök emberei (harmadik évad)

### A Wikipédiából, a szabad lexikonból.

Az elnök emberei harmadik évadja elnyerte a legjobb sorozatnak járó Emmy-díjat. Az elnök emberei népszerű televíziósorozat harmadik évadjának részeit az Amerikai Egyesült Államokban 2001. október 10. és 2002. május 22. között vetítette az NBC csatorna a Warner Bros. gyártásában.

## [szerkesztés] Rövid tartalom

Bartlet elnök bejelenti, hogy másodjára is indul az elnökválasztáson. Betegsége eltitkolása miatt bizottsági vizsgálat indul, aminek végén elmarasztaló ítélet születik meg ellene. A stábja kényes belföldi és nemzetközi ügyeket old meg, és közben a világterrorizmus problémáival is meg kell küzdeniük.

Figyelem: Itt a cselekmény részleteit vagy a végkifejletét is olvashatod.

### [szerkesztés] Epizódok

Kép | Cím | Írók | Rendező | bemutató | Epizódok
--- | --- | --- | --- | --- | ---
| "Manchester I" | Aaron Sorkin | Thomas Schlamme | 2001. október 10. | 45
Bartlet bejelenti, hogy elindul a következő elnökválasztáson is. Bartlet és Abigail között feszültség alakul ki, mivel nem beszélték meg előtte együtt a jelöltséget. A First Lady aggódik Bartletért a Sclerosis Multiplex miatt. Új közvéleménykutatást rendelnek meg a lehetséges szavazói támogatásról Bartlet felé. Oliver Babish folytatja az SM vizsgálódást az elnök védelme érdekében. C. J.-t a sajtótájékoztatón sarokba szorítják az újságírók az elnök és a stábja között kialakult mentális problémákat firtató kérdésekkel. Az elnököt leköti a Haiti-hadművelet. C. J. az ismételt sajtótájékoztatón nagyon hibázik, rossz választ ad egy újságírói kérdésre, amivel rossz benyomást kelt az elnökről.
| "Manchester II" | Aaron Sorkin | Thomas Schlamme | 2001. október 17. | 46
A stáb a Bartlet családi farmon dolgozik a kampányindító beszédet. C. J. megkéri a First Ladyt, hogy álljon közös fotót az elnökkel, aki elutasítja a kérését. Bruno Ianelli stratégát kérik fel a csapatba, aki segít az elnök körül kialakúlt SM botrányban. Abbie és Jed között éleződnek a feszültségek. Sam kifejezi csalódottságot az elnökben Toby Zieglernek. C. J. és az elnök között szintén nézeteltérések születnek, amiért az elnök figyelmezteti, hogy ne avatkozzon bele a magánéletébe. C. J. felajánlja a lemondását, de Bartlet kiengeszteli. Abbey elvállalja a kampány nyitóbeszédének előtti elnökbemutatást. Bartlet bocsánatot kér a stáb tagjaitól.
| "Bizottsági csatározások" | Aaron Sorkin (teleplay) Eli Attie & Gene Sperling (story) | Alex Graves | 2001. október 24. | 47
A stáb tagjai megkapják az idézést a főügyésztől Bartlet SM ügyében, ami tanuvallomásra és dokumentumok átadására kötelezi őket. Olivér készül a stáb tagjaival a vizsgálatra. C. J. javaslatára azt a republikánus ügyész keresik meg, aki gyűlöli a demokrata Bartlet politikáját. Charlie javasolja az elnöknek, hogy ideje lenne új személyi asszisztenst felvenni, de Bartlet nem hajlandó még a kérdéssel foglalkozni.
| "Politikai útvesztők" | Aaron Sorkin (teleplay) Paul Redford & Nanda Chitre (story) | Christopher Misiano | 2001. október 31. | 48
Izraelben egy palesztin terrorista C-4 bombával robbant egy futballstadion előtt, ahol 2 amerikai turista is az életét veszti. Bartlet stábja az örökösödési adót akarja megszavaztatni és szavazatokat gyűjt a kongresszus tagjai között. A szavazatokért cserébe azonban túl nagy árat kérnek a képviselők, amit a Bartlet-adminisztráció nem hajlandó megadni. Közben párhuzamosan a kémiai Nobel-díjasok részére vacsora folyik a Fehér Házban. C. J. sajtótájékoztatót tart a merényletről, ahol az áldozatok személyét kérdezik, amit nem hajlandó addig elárulni, amíg az elnök nem beszélt a szülőkkel. Közben kiderül, hogy a merénylet egyenesen a két amerikai turista ellen irányult. Bartlet kiadatást követel az Izraeli kormánytól, amit az izraeliek elutasítanak. Válaszul 100 millió dollár támogatás megvonásával reagál az amerikai elnök. Donna elmondja Joshnak hogy randevúzgat Clifford Calley-el, aki a MS ügy bizottság többségi jogtanácsosa lesz. Josh megtiltja Donnának, hogy többet találkozzon Cliffel.
| "Háborús bűnök" | Aaron Sorkin (teleplay) Allison Abner (story) | Alex Graves | 2001. november 7. | 49
Sam felkészíti Donnát a meghalgatásra. A meghallgatás alatt Donna azt mondja, hogy nincs naplója. Az ügyész visszakérdez, de ismételten megtagadja a naplóvezetési kérdést. Az ügyész a meghallgatás után felelősségre vonja a hazugságért, hiszen látta Donna lakásában a naplót. Cliff figyelmezteti Donnát a várható börtön és pénzbüntetés lehetőségére a hazugsága miatt. Sam Seaborn a penny megszüntetésén gondolkodik egy külső javaslat alapján. Donna megkeresi a problémájával Josht. Josh dühös lesz Donnára a hazugsága miatt. Bartlet és Hones a fegyvertartás törvényéről vitatkoznak. Bartlet azt szeretné, ha Hones elmenne Texasba a fegyvertartás ellen kampányolni. Hones nem akarja elvállalni a feladatot. Josh odaadja Cliffnek Donna naplóját egy óra időtartalmra, azzal a fetétellel, hogyha nem talál benne semmi érdemlegeset, akkor elfelejti az ügyet, ha azonban talál, akkor még aznap beidézheti Donnát. Ha mégis nyilvánosságra hozza a naplót, akkor Joshék is nyilvánnoságra hozzák a viszonyt.
| "Ellenséges vizeken" | Aaron Sorkin (teleplay) Julia Dahl & Laura Glasser (story) | Jon Hutman | 2001. november 14. | 50
Megszakad a kapcsolat az Egyesült Államok kém-tengeralattjáróval, Bartlet olyan lehetséges lépéseket fontolgat, ami nemzetközi válságot is előidézhet. Oliver Babish Abigail Bartletet faggatja. A tanuk között szerepel 4 személy, aki régen A First Lady ellen műhibapert indított. Abbey felajánlja, hogy nem fog addig praktizálni, amíg az elnök hivatalban van. Joshék puha pénzt akarnak szerezni.
| "Őslakos lobby" | Allison Abner & Kevin Falls és Aaron Sorkin (teleplay) Allison Abner (story) | Paris Barclay | 2001. november 21. | 51
Két indián lecövekel a Fehér Ház folyosóján, hogy tárgyaljanak a kormányzókkal, akik megbeszélték volna, hogy miért átjáróház a kanadai és amerikai határ az ő területükön. Nem akarnak lemondani a területeikről. 15 éve beadtak egy beadványt a Belügyminisztériumba, hogy nyílvánítsák a területüket nemzeti parkká. Még mindig nem kaptak választ a kérésükre. C. J. beszél velük, de az indiánok ragaszkodnak a sajtónyilvánossághoz. Bartlet a pulykasütés részleteivel szórakoztatja az adminisztrációt.
| "A Qumari nők" | Aaron Sorkin (teleplay) Felicia Wilson & Laura Glasser & Julia Dahl (story) | Alex Graves | 2001. november 28. | 52
Egy laboratóriumi eredmény a kergemarha-kór első előfordulását jelzi az USA-ban, az emiatt kitörő pánik beláthatatlan következményekkel járnak. A Bartlet-adminisztráció megújít egy megállapodást Qumarral, annak ellenére, hogy a Közel-Keleti országban rosszúl bánnak a nőkkel. Az amerikaiak tankokat és fegyvereket ad el Qumarnak, Qumar cserébe az amerikaiak részére támaszpontot biztosít a területén. Amy, a WLC női jogvédő szervezet vezetője szövetségbe lép a First Lady-vel és leül Joshal tárgyalni a kényszerprostitúció ügyében.
| "A meghallgatás" | Aaron Sorkin | Thomas Schlamme | 2001. december 12. | 53
Megkezdődik a meghallgatás, elsőnek Leo McGrarry-t hallgatják meg. A megismerkedésükről kérdezi a bizottság. Majd a kép visszatér a múltba, ahol Bartlet még New Hampsrey kormányzója és Leo megjelenik nála, hogy felkérje Bartletet, hogy induljon az elnökválasztáson. A bizottság egyik tagja rákérdez Leónál, hogy volt e olyan máskor is, hogy az elnök elvesztete az eszméletét. Leo igennel válaszol. Az ügyvédjének a szünet alatt elmeséli, hogy amíg ő berúgott az elnök elvesztete az eszméletét egy elnökjelölti beszéd előtt. A szünet után váratlanul elnapolják az ülést. Bartlet az ülés után leónak ajándékozza a bekeretezett "Bartlet Amerikárt" felírattal ellátott szalvétát, amit annak idején még Leo Adott az elnöknek keret nélkül.
| "A 172. számú határozat" | Aaron Sorkin (teleplay) Eli Attie (story) | Vincent Misiano | 2002. január 9. | 54
A bizottság alkut ajánl az elnöknek León keresztűl, ami szerint Bartlet jelentse be, hogy hazudott az amerikai népnek és akkor megszüntetik a meghallgatást. Leo visszautasítja az alkut. Josh egy ürüggyel randevúra hívja Amy-t. Cliff felhívja Donnát és titkos találkozóra hívja, mert feltétlenül beszélnie kell vele. Bartlet ki akar rakni egy régi Közel-Keletet ábrázoló térképet az Ovális Irodába, de a stáb tagjai nem támogatják, mert nincs rajta Izrael. Cliff megkéri Donnát, hogy hozzon össze egy találkozót Josh-val, mert segíteni akar Leo McGarrynel. Bartlet belemegy a bizottság által ajánlott alkuba. A kongresszus hivatalosan elmarasztalja az elnököt a hazugságáért.
| "Az interjú" | Aaron Sorkin | David Nutter | 2002. január 16. | 55
Sam interjút ad a Vanity Fair újságírójának a szövegírásról. Az újságírónő Sam volt menyasszonya. A stáb a kongresszusi beszédről tanácskozik. Néhányan kétkednek abban, hogy talpra lehet e állni egy kongresszusi elmarasztalás után. Az elnök onkológusokkal vacsorázik, akik arról beszélnek az asztalnál, hogy várhatóan 10 év múlva meg lesz a rák elenszere. Bartlet felbuzdúl a hírtől, behívatja az adminisztrációt és arra utasítja őket, hogy ezt a hírt vegyék be a kongresszusi beszédébe. A stáb tagjaiból Seaborn kivételével ellenérzést vált ki egy ilyen információ nyilvánosságra hozatala, hiszen az emberek azt fogják majd gondolni, hogy az elmarasztalásról akarja elterelni a figyelmet a grandiózus bejelentéssel. Josh szerint John Tandy azért jár Amyvel, hogy női szavazatokat szerezzen Amy segítségével. Egy fogadás alatt ezt közli is a lánnyal, aki felháborítónak tartja a feltételezést. Bartlet mégsem veszi be a kongresszusi beszédébe a rák témáját. Megérkezik a közvéleménykutatás eredményei, ami szerint Bartletet erős vezetőnek tartja a megkérdezettelk 69 %-a.
| "A kis Bartlet" | Kevin Falls and Aaron Sorkin (teleplay) Gene Sperling (story) | Alex Graves | 2002. január 30. | 56
Amy szakít Tandy kormányzóval. A republikánusok Richie szenátort indítják el a választásokon Bartlet ellen. Josh Tahitire készül Amyval, de az utazás előtt két nappal Josh még is lemondja az utat. Toby magánbeszélgetést folytat az elnökkel, amiben megkérdezi Bartlettől, hogy verte őt e az apja gyermekkorában. Az elnök igennel válaszol, de Ziegler tovább fejtegeti elméletét, mert szerint az apja nem szerette Joshua Bartletet. Az elnök igen feszélyezetté és dühössé válik a beszélgetéstől.
| "Lelki problémák" | Aaron Sorkin | Christopher Misiano | 2002. február 6. | 57
Az elnökhöz berendelik Josh egykori pszichiáterét, aki segített rajta a merénylet után. Az elnök 4 napja nem alszik, így támogatásra szorul. Egy amerikai újságíró eltünik Kongóban. Donnának témaigazgatói állást ajánl egy internetes cég nagyon magas összegű fizetéssel. Bartlet elmondja a pszichiáternek, hogy az apja soha nem szerette őt. Andrea, Toby exfelesége magán kikelve érkezik meg Ziegler irodába, miután elolvasta Ziegler által írt beszédet. Az amerikai újságírót megölik Kongóban egy rajtaütés során.
| "Sakk-matt" | Aaron Sorkin | Vincent Misiano | 2002. február 27. | 58
Kínában mozgosítják a hadsereget. Bartlet a 7. Flottát a Tajvani szorosba rendeli. Bartlet sakkozik a stábtagokkal.
| "A születésnapi party" | Aaron Sorkin (teleplay) Paul Redford (story) | Alex Graves | 2002. március 6. | 59
Abigail születésnapját ünnepli a Fehér Ház. Abigail, C. J., Donna és Amy különterembe vonulnak borozgatni és Abigail praxis lemondásáról beszélgetnek. Bartlet és Charlie a tószt szövegen dolgoznak. Samnél megjelenik a gimnáziumi fizika tanára és arra kéri Samet, hogy segítsen neki a részecskegyorsító beadványa előtti akadályokat elhárítani.
| "A koszorús költő" | Aaron Sorkin (teleplay) Laura Glasser (story) | Christopher Misiano | 2002. március 27. | 60
Az elnök egy televíziós élő interjú végén becsmérlő jelzőt mond a politikai riválisára, Richie republikánus elnökjelöltre. Úgy tünt, hogy már nincs adásban az elnök, de tévedett. Donna felfedezi Josh rajongói oldalát, amin szidják és imádják is Josh-t. A nemzet koszorús költőnőjét meghívják a Fehér Házba egy tiszteletére adott fogadásra, a költőnő előtte fellép a taposóaknák ellen egy felolvasóesten, és találkozót szeretne ezügyben az elnökkel. Josh válaszol egy kérdére a rajongói oldalán, ami miatt C. J. rendkívül dühös lesz rá.
| "Kényszerhelyzet" | Aaron Sorkin & Eli Attie (teleplay) Dee Dee Myers (story) | Jeremy Kagan | 2002. április 3 | 61
John Hones megvallja az elnöknek, hogy gyógyuló alkoholista, ami annyit tesz ki, hogy 22 évesen ivott utoljára. A stáb le szeretné venni az alelnököt a jelölt listáról, mivel Hones nem népszerű több államban. Az elnök nem egyezik bele a lecserélésébe. Donna a nyugdíjba vonuló gimnáziumi angoltanárának emléknapot akar kieszközölni, amit ugyan nem sikerül elérnie, de az elnök hosszasan beszél volt tanárával telefonon.
| "A csúcstalálkozó" | Paul Redford and Aaron Sorkin | Alex Graves | 2002. április 30. | 62
A Fehér Házba érkezik egy hír, miszerint Szaud-Arábiában, Medinában egy iskolában benn égett 17 gimnazista kislány, és a tűzoltók nem mentették őket ki, mert nem voltak megfelelően öltözve. C. J. a sajtótájékoztatóan kommentálja az eseményt, melyben elitéli a Szaud-Arábiai szövetségeseiket e tett miatt. C. J. másnap halálos fenyegetést kap e-mailon, amit a további napokban több hasonló követ. A Fehér Ház testőrt rendel ki C. J. mellé.
| "A célszemély" | Aaron Sorkin | Christopher Misiano | 2002. május 8 | 63
C. J. testőrt kap maga mellé. C. J.-ét idegesíti az ügynök, Simon Donovan aggályoskodása. C. J., az unokahuga és a testőr elmennek vásárolni egy üzletközpontba. Sam Seaborn névtelen feladótól negatív hangvételű reklámfilmet kap Bartlet elnökről. A stáb elmondja neki, hogy nekik is van ilyenük Richie-ről. Egyelőre nem tudják, hogy a küldő segíteni akar ezzel a filmmel, vagy ártani. Sam felajánlja, hogy beszél a republikánus barátjával, hogy kiderüljön a küldő kiléte. A stáb lebeszéli őt a találkozóról, ennek ellenére mégis vele ebédel és odaadja Kevinnek a kazettát. Az FBI egy terrorcselekményt akar elhárítani, ezért Bartletet bunkerbe akarják vinni, aki közli, hogy nem hajlandó oda menni. Másnap az összes televízióban leadják a filmet. Kiderül, hogy Samat csapdába csalták, ugyanis Kevin sajtónyilvánosságra hozta a kazettát, miszerint azt Sam Seaborntól kapta. Sam felelőségre vonja tettéért a barátját, akitől megtudja, hogy ez a republikánusok visszavágása volt Bartlet televíziós beszólása miatt.
| "A válságstáb" | Aaron Sorkin | Thomas Schlamme | 2002. május 15. | 64
Qumar hadügyi miniszteréről bizonyítékokat szerez a Fehér Ház, mely szerint merényletre készül a Golden Gate híd ellen. Sharif miniszter ugyanakkor az elnökhöz készül látogatásra. A válságstáb hosszas tanácskozás után úgy dönt, hogy a hadügyi minisztert meg kell ölni a Bermuda felett, nem amerikai területen. A miniszter megérkezik az elnöki fogadásra, ahol Bartlet elnök kimérten viselkedik vele, és nem hajlandó búcsúzóul kezet fogni. Bartlet szól Charlienak, hogy szerezzen neki új titkárnőt, mert Ms Landingham már egy éve halott, és ideje valakinek ezt a posztot betöltenie. Charlie talál egy igen alkalmas személyt, aki azonban az elnöki meghallgatásra begyógyszerezve érkezik meg. C. J. és Simon között romantikus szálak kezdenek kibontakozni. Az adminisztráció egy törvényt akar átvinni a szenátuson, amihez olyna alkuba megy bele a republikánusok szavazataiért, miszerint 300 millió dollárt fordítanak házasság támogatásra. Amy, mikor ezt meghallja Joshtól szervezkedni kezd ellenszavazatokért, tiltakozva ezzel a kényszreházasságok elkerülése érdekében. A pár között létrejött erős feszültség hatására szakítanak egymással.
| "A rózsák háborúja" | Aaron Sorkin | Alex Graves | 2002. május 22. | 65
A stáb New Yorkba repül egy színházi előadásra. Ez idő alatt készülnek végrehajtani a gyilkosságot a minszter ellen. Aznap este elkapják C.J. fenyegetőjét. Simon Donovan betér egy boltba virágot venni C. J.-nek, amit éppen akkor kirabolnak. Lefegyverezi az egyik támadót, de a másik lelövi. Donovan azonnal meghal. C. J. mikor megtudja a végzetes hírt, kiborul. Az elnök az utolsó percekben meginog döntésében, mert tart az eshetőleges háborútól Qumarral. De mégis kimondja a parancsot az utolsó pillanatban.

## [szerkesztés] Lásd még

- Első évad
- Második évad
- Negyedik évad
- Ötödik évad
- Hatodik évad
- Hetedik évad

## [szerkesztés] Külső hivatkozások

- Az elnök emberei epizód kalauz angolul

A lap eredeti címe "http://hu.wikipedia.org../../../a/z/_/Az_eln%C3%B6k_emberei_%28harmadik_%C3%A9vad%29.html"

Kategória: Az elnök emberei

##### Views

- Szócikk
- Vitalap
- Aktuális változat

##### Keresés